72. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 79783 της 29 Ιουν./29 Ιουλ. 1971 (ΦΕΚ Β' 600) Περί προσόντων του διδακτικού προσωπικού των Δημοσίων ή Ιδιωτικών Ανωτέρων Τεχνικών Σχολών. Έχοντες υπ' όψει: 1.Τας διατάξεις του άρθρ. 5 του Ν.Δ. 3971/1959 (ΦΕΚ 187/Α/1959). 2.Τας διατάξεις του άρθρ. 4 του Ν.Δ. 4564/1966 (ΦΕΚ Α' 212/Α/1966) δι' ων παρέχεται εξουσιοδότησις προς ρύθμισιν θεμάτων αναγομένων εις την οργάνωσιν και λειτουργίαν των Ανωτέρων Τεχνικών Σχολών, αποφασίζομεν: 1.Καθηγητής Ανωτέρας Δημοσίας ή Ιδιωτικής Τεχνικής Σχολής προσλαμβάνεται επί επιδόματι ή επί συμβάσει ή επί ωριαία αντιμισθία, ο έχων τα προσόντα της παρ. 3 του άρθρ. 5 του Ν.Δ. 3971/1959 τα προβλεπόμενα δια τον διορισμόν Καθηγητού των Σχολών Υπομηχανικών. 2.Οι Διευθυνταί ή Υποδιευθυνταί των Ανωτέρων Τεχνικών Σχολών δέον να κέκτηνται τα ως άνω, τουλάχιστον, προσόντα. 3.Οι προσλαμβανόμενοι Καθηγηταί δέον όπως κέκτηνται από πενταετίας τουλάχιστον πτυχία αντιστοίχου ειδικότητος προς τα μαθήματα ή εργαστηριακάς ασκήσεις, δια την διδασκαλίαν των οποίων προσλαμβάνονται ούτοι. 